Na osnovu člana 18 stav 2 Zakona o nacionalnim stručnim kvalifikacijama ("Službeni list CG", broj 51/25), Ministarstvo prosvjete, nauke i inovacija donijelo je

Pravilnik o bližem načinu i postupku priznavanja inostranih sertifikata, odnosno potvrda

Pravilnik je objavljen u "Službenom listu CG", br. 116/2025 od 14.10.2025. godine, a stupio je na snagu 15.10.2025.

Predmet

**Član 1**

Ovim pravilnikom propisuje se bliži način i postupak priznavanja inostranih sertifikata o stečenim stručnim kvalifikacijama (u daljem tekstu: inostrani sertifikat), odnosno potvrda o stečenim ključnim kompetencijama i mikrokvalifikacijama (u daljem tekstu: potvrda).

Upotreba rodno osjetljivog jezika

**Član 2**

Izrazi koji se u ovom pravilniku koriste za fizička lica u muškom rodu, podrazumijevaju iste izraze u ženskom rodu.

Pokretanje postupka

**Član 3**

Postupak za priznavanje inostranog sertifikata, odnosno potvrde pokreće se na zahtjev imaoca ili lica koje on ovlasti, odnosno roditelja, staratelja, usvojioca ili hranitelja.

Zahtjev iz stava 1 ovog člana podnosi se Centru za stručno obrazovanje (u daljem tekstu: Centar).

Sadržaj zahtjeva

**Član 4**

Zahtjev za priznavanje inostranog sertifikata, odnosno potvrde sadrži:

1) naziv, mjesto i adresu organa nadležnog za priznavanje inostranog sertifikata, odnosno potvrde;

2) podatke o imaocu inostranog sertifikata, odnosno potvrde:

- ime (ime roditelja, odnosno staratelja, usvojioca ili hranitelja) i prezime,

- datum, mjesto i država rođenja,

- pol,

- državljanstvo,

- adresa (e-mail adresa),

- kontakt telefon;

3) podatke o inostranom sertifikatu, odnosno potvrdi:

- vrsta inostrane isprave (sertifikat/potvrda),

- naziv ustanove koja je izdala sertifikat, odnosno potvrdu,

- datum izdavanja inostranog sertifikata, odnosno potvrde,

- mjesto i država u kojoj je izdat inostrani sertifikat, odnosno potvrda,

- adresa (e-mail adresa) ustanove koja je izdala inostrani sertifikat, odnosno potvrdu,

- dužina trajanja programa, odnosno broj kredita;

4) podatke o prethodno stečenom obrazovanju;

5) spisak dokumentacije koja se dostavlja uz zahtjev;

6) mjesto i datum podnošenja zahtjeva; i

7) potpis, kontakt telefon i adresa podnosioca zahtjeva.

Sadržaj zahtjeva dat je na Obrascu 1, koji je sastavni dio ovog pravilnika.

Dokumentacija

**Član 5**

Uz zahtjev iz člana 4 ovog pravilnika dostavlja se sljedeća dokumentacija:

1) za inostrane sertifikate, odnosno potvrde stečene u Republici Srbiji, Republici Hrtvatskoj i Bosni i Hercegovini:

- ovjerena kopija inostranog sertifikata, odnosno potvrde u formatu A4, u tri primjerka,

- dokaz o uplaćenoj administrativnoj taksi, u skladu sa zakonom kojim se uređuju administrativne takse;

2) za inostrane sertifikate, odnosno potvrde stečene u drugim državama:

- ovjerena kopija inostranog sertifikata, odnosno potvrde, na izvornom jeziku, u jednom primjerku,

- prevod inostranog sertifikata, odnosno potvrde, na crnogorski jezik, ovjeren od ovlašćenog sudskog tumača u Crnoj Gori, u formatu A4, u tri primjerka;

- dokaz o uplaćenoj administrativnoj taksi, u skladu sa zakonom kojim se uređuju administrativne takse.

Komisija

**Član 6**

Prijedlog za priznavanje inostranog sertifikata, odnosno potvrde sačinjava komisija koju obrazuje Centar.

Komisiju iz stava 1 ovog člana čine najmanje tri člana, koje imenuje direktor Centra.

Na prijedlog komisije iz stava 1 ovog člana, direktor Centra donosi rješenje.

Bliži sastav i način rada komisije iz stava 1 ovog člana utvrđuje se aktom o obrazovanju komisije.

Rješenje i klauzula o priznavanju

**Član 7**

U rješenju o priznavanju inostranog sertifikata, odnosno potvrde, naziv inostranog sertifikata, odnosno potvrde, naziv stručne kvalifikacije, odnosno ključne kompetencije i mikrokvalifikacije pišu se po pravilu, na jeziku originala isprave i na crnogorskom jeziku, uz navođenje zemlje izdavanja.

Rješenje o priznavanju inostranog sertifikata, odnosno potvrde i jedan primjerak klauzule o priznavanju inostranog sertifikata, odnosno potvrde dostavlja se podnosiocu zahtjeva.

Prestanak važenja

**Član 8**

Danom stupanja na snagu ovog pravilnika prestaje da važi Pravilnik o bližem načinu i postupku priznavanja inostranog sertifikata o stečenoj stručnoj kvalifikaciji ("Službeni list CG", broj 51/18).

Stupanje na snagu

**Član 9**

Ovaj pravilnik stupa na snagu narednog dana od dana objavljivanja u "Službenom listu Crne Gore".

Broj: 08/1-03-605/25-10297

Podgorica, 10. oktobra 2025. godine

Ministarka,

prof. dr **Anđela Jakšić-Stojanović**, s.r.

Obrazac 1

|  |
| --- |
| LOGO CENTRA ZA STRUČNO OBRAZOVANjE |

ZAHTJEV ZA PRIZNAVANjE INOSTRANIH SERTIFIKATA O STEČENIM STRUČNIM KVALIFIKACIJAMA, ODNOSNO POTVRDA O STEČENIM KLjUČNIM KOMPETENCIJAMA I MIKROKVALIFIKACIJAMA

|  |  |
| --- | --- |
| **PODACI O IMAOCU INOSTRANOG SERTIFIKATA, ODNOSNO POTVRDE** | |
| Ime |  |
| Ime roditelja, odnosno staratelja, usvojioca ili hranitelja |  |
| Prezime |  |
| Datum rođenja |  |
| Mjesto rođenja |  |
| Država rođenja |  |
| Pol | 1. muški 2. ženski |
| Državljanstvo |  |
| Adresa |  |
| e-mail adresa |  |
| Kontakt telefon |  |

|  |  |
| --- | --- |
| **PODACI O INOSTRANOM SERTIFIKATU, ODNOSNO POTVRDI** | |
| Vrsta inostrane isprave | 1. sertifikat 2. potvrda |
| Naziv ustanove koja je izdala sertifikat, odnosno potvrdu |  |
| Datum izdavanja inostranog sertifikata, odnosno, potvrde |  |
| Mjesto izdavanja inostranog sertifikata, odnosno potvrde |  |
| Država izdavanja inostranog sertifikata, odnosno potvrde |  |
| Adresa ustanove koja je izdala inostrani sertifikat, odnosno potvrdu |  |
| E-mail adresa ustanove koja je izdala inostrani sertifikat, odnosno potvrdu |  |
| Dužina trajanja programa, odnosno broj kredita |  |

|  |  |
| --- | --- |
| **PODACI O PRETHODNO STEČENOM FORMALNOM OBRAZOVANjU** | |
| ***OSNOVNO OBRAZOVANjE*** | |
| Naziv ustanove |  |
| Grad i država |  |
| Stečena kvalifikacija |  |
| ***SREDNjE OBRAZOVANjE*** | |
| Naziv ustanove |  |
| Grad i država |  |
| Stečena kvalifikacija |  |
| ***VISOKO OBRAZOVANjE*** | |
| Naziv ustanove |  |
| Grad i država |  |
| Stečena kvalifikacija |  |

|  |
| --- |
| **PODACI O DOKUMENTACIJI KOJA SE DOSTAVLjA UZ ZAHTJEV**  >za inostrane sertifikate, odnosno potvrde stečene u Republici Srbiji, Republici Hrtvatskoj i Bosni i Hercegovini |
| **za inostrane sertifikate, odnosno potvrde stečene u Republici Srbiji, Republici Hrvatskoj i Bosni i Hercegovini** |
| a) ovjerena kopija inostranog sertifikata, odnosno potvrde u formatu A4, u tri primjerka; b) dokaz o uplaćenoj administrativnoj taksi, u skladu sa zakonom kojim se uređuju administrativne takse. |
| **za inostrane sertifikate, odnosno potvrde stečene u drugim državama** |
| a) ovjerena kopija inostranog sertifikata, odnosno potvrde, na izvornom jeziku, u jednom primjerku; b) prevod inostranog sertifikata, odnosno potvrde, na crnogorski jezik, ovjeren od ovlašćenog sudskog tumača u Crnoj Gori, u formatu A4, u tri primjerka; c) dokaz o uplaćenoj administrativnoj taksi, u skladu sa zakonom kojim se uređuju administrativne takse. |

Mjesto i datum podnošenja zahtjeva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podnosilac zahtjeva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt telefon:\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_